Diari Oficial de la Generalitat Valenciana


Sumari del DOGV 9699, del 06-10-2023 (2023/9967)

Extracte de la Resolució de 25 de setembre de 2023, del rector de la Universitat Politècnica de València, per la qual es convoquen els premis al millor treball final de grau (TFG) i al millor treball final de màster (TFM) de l'Aula Empresa Telefònica Smart Intel·ligència Artificial per a l'any 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9699

Data del DOGV
:   06-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9967


Data del document
:   27-09-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 25 de setembre de 2023, del rector de la Universitat Politècnica de València, per la qual es convoquen els premis al millor treball final de grau (TFG) i al millor treball final de màster (TFM) de l'Aula Empresa Telefònica Smart Intel·ligència Artificial per a l'any 2023. [2023/9967]  
BDNS (identif.): 718943.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/718943)  
  
Primer. Beneficiaris  
Podran participar-hi totes aquelles persones que hagen presentat el TFG o TFM entre l'1 de gener de 2022 i el 30 de juliol de 2023 en alguna universitat valenciana i el tema principal del qual estiga relacionat amb Smart Cities o Smart Areas.   
  
Segon. Objecte  
L'objecte d'aquesta convocatòria és la concessió d'un premi al millor TFG i un premi al millor TFM que acrediten el compliment dels requisits establits en les bases reguladores del procediment. Aquests premis tenen la finalitat de fomentar el desenvolupament de solucions que incorporen diferents àrees d'actuació relacionades amb Smart Cities o Smart Areas, com les que es detallen a continuació, i que acrediten el compliment dels requisits establits en les presents bases reguladores del procediment.  
- Desenvolupament de solucions que contribuïsquen a la sostenibilitat ambiental i la reducció de la petjada de carboni en entorns urbans o rurals.  
- Millora de la mobilitat abordant l'optimització del transport públic, la reducció de la congestió del trànsit, o la promoció de mitjans de transport sostenibles com la bicicleta o el transport públic.  
  
- Eficiència energètica en edificis, sistemes d'il·luminació i xarxes elèctriques.  
- Participació ciutadana en la presa de decisions relacionades amb la gestió de la ciutat o àrea.  
- Gestió de residus optimitzant la recollida i reciclatge, reduint així l'impacte ambiental.  
- Seguretat i prevenció, siga a través de la monitorització o mitjançant sistemes d'alerta precoç.  
- Educació, conscienciació i canvis de comportament sobre temes relacionats amb Smart Cities o Smart Areas, fomentant l'adopció de comportaments sostenibles.  
  
Tercer. Bases reguladores  
Accessibles en https://www.upv.es/contenidos/SMARTIA/  
  
Quart. Quantia  
S'estableix un premi de 1.000 € al millor TFG i un altre premi de 1.000 € al millor TFM. La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza al cap de vint dies hàbils de la publicació.  
  
València, 27 de setembre de 2023. El rector: José Esteban Capilla Romá.